Κουμάνο Νάτσι Τάισα

Το **Κουμάνο Νάτσι Τάισα**  (熊野那智大社, Kumano Nachi Taisha) είναι Σιντοϊστικό ιερό και μέρος των ιερών τοποθεσιών παγκόσμιας κληρονομιάς της  UNESCO και των διαδρομών προσκυνήματος της οροσειράς Κίι της Ιαπωνίας. Η διαδρομή Κουμάνο Κόντο το συνδέει με άλλες τοποθεσίες της ίδιας ταξινόμησης, τα οποία βρίσκονται κυρίως στην περιφέρεια Γουακαγιάμα στην Ιαπωνία. Οι τέσσερεις τοποθεσίες στη διαδρομή, που έχουν χαρακτηρισθεί ως προορισμοί προσκυνήματος και μνημεία Παγκόσιας Κληρονομιάς, είναι: 1) Νάτσι Τάισα, 2) Χονγκού Τάισα, 3) Χαγιατάμα Τάισα, 4) Κόγια-σαν.

Το Κουμάνο Νάτσι Τάισα είναι επίσης ένα από τα τρία ιερά Κουμάνο Σανζάν:

# Κουμάνο Νάτσι Τάισα
# Κουμάνο Χονγκού Τάισα
# Κουμάνο Χαγιατάμα Τάισα

Αυτή η ταξινόμηση βασίζεται κυρίως στην ιαπωνική ιστορία, καθώς οι προσκυνητές θα ταξίδευαν και στις τρεις τοποθεσίες, για να ολοκληρώσουν το προσκύνημά τους.

Το Κουμάνο Νάτσι Τάισα είναι ένα παράδειγμα βουδιστικού και σιντοϊστικού συγκρητισμού (Shinbutsu shūgō), που βρίσκεται στα βουνά Κίι, κοντά στο Κίι Κατσουούρα της Ιαπωνίας. Τα δάση κέδρων περιβάλλουν την τοποθεσία. Ο καταρράκτης Νάτσι, που πέφτει από ύψος 133 μέτρων και που λατρεύεται στο Ιερό Χιριού κοντά στο Κουμάνο Νάτσι Τάισα, πιστεύεται ότι κατοικείται από έναν *[[Κάμι (Σιντοϊσμός)|κάμι]],* που ονομάζεται Χιριού Γκόνγκεν.  Επίσης, υπάρχει ένα ιερό δέντρο σε αυτήν την τοποθεσία, το Ιερό Δέντρο Καμφοράς, που βρίσκεται μεταξύ του Ναού Νάτσι (*heiden*) και του ναού Σεϊγκάντο-τζι. Είναι 850 ετών και λέγεται ότι φυτεύτηκε από τον Τάιρα-νο-Σιγκεμόρι (Taira-no-Shigemori) (1138-1179). Το ψάθινο σχοινί (*σιμενάουα, shimenawa*) και οι χάρτινες σημαίες δείχνουν ότι αυτό το δέντρο έχει αγιαστεί ως *κάμι*. Το δέντρο είναι ζωντανό με βρύα και φτέρες και άλλα μικρά φυτά να φυτρώνουν στον κορμό του. Είναι δυνατή η είσοδος στο δέντρο, όπου υπάρχει ένας μικρός βωμός, για να κάνουν προσφορές οι πιστοί. Τα δέντρα καμφοράς λατρεύονται στην Ιαπωνία λόγω του ότι είναι αιωνόβια.

Το ιερό Κουμάνο Νάτσι Τάισα και ο βουδιστικός ναός Σεϊγκαντότζι λειτουργούσαν ως ενιαίο σύνολο και οι πιστοί προσέρχονταν ταυτόχρονα και στους δύο, για να προσευχηθούν. Ο διαχωρισμός των δύο ναών έγινε τον 19ο αιώνα στην περίοδο Μεϊτζί.

Το Φεστιβάλ φωτιάς Νάτσι-νο-Χι Ματσούρι, που πραγματοποιείται στις 14 Ιουλίου, είναι το σημαντικότερο φεστιβάλ του Κουμάνο Νάτσι Τάισα. Είναι ένα φεστιβάλ φωτιάς στο οποίο φορητά ιερά ύψους έξι μέτρων, που συμβολικά αντιπροσωπεύουν τον καθαρισμό του καταρράκτη με τις φωτιές από μεγάλους πυρσούς μεταφέρονται με πολύ κόπο από άνδρες ντυμένους στα λευκά. 

## Εικόνες

Αρχείο:Japan 2007 069 doctored.jpg|alt=Sanjūdō pagoda, Nachi Taisha|Τριώροφη Παγόδα Σαντζούντο, Νάτσι Τάισα
Αρχείο:KumanoNachiTaisha.jpg|alt=|Κουμάνο Νάτσι Τάισα
Αρχείο:Kumano Nachi Taisha, Japan.jpg|alt=|Κουμάνο Νάτσι Τάισα, πύλη Τορίι
Αρχείο:Kumano Nachi Taisha, Precincts -1 (June 2014) - panoramio.jpg|alt=
Αρχείο:Seiganto-ji, Hondo (Main Hall) -1 (June 2014) - panoramio.jpg|alt=|Σεϊγκάντο-τζι, Χόντο (κύρια αίθουσα)
Αρχείο:Seiganto-ji Temple - Sonshô-in.jpg|alt=|Σεϊγκάντο-τζι, Σόνσο-ιν


## Παραπομπές


## Εξωτερικοί σύνδεσμοι

* Κουμάνο Νάτσι Τάισα βίντεο στο YouTube.
* Ιερές τοποθεσίες και διαδρομές προσκυνήματος στην οροσειρά Κίι  άρθρο στον ιστότοπο .

Κατηγορία:Μνημεία Παγκόσμιας Κληρονομιάς στην Ιαπωνία
Κουμανο Νατσι Ταισα